《和马伯庸御史效义山无题四首 其三》
元代·薛汉

乘槎准拟逐秋潮，却访成都万里桥。沧海有山皆缥缈，青云无里不迢遥。

閒居潘岳惊斑鬓，归去陶潜懒折腰。后夜相期明月上，露台高处弄笙箫。

作者简介：（?—1324）温州永嘉人，字宗海。幼力学，有令誉。以青田教谕，迁诸暨州学正。泰定帝时选充国子助教卒。工诗文，尤善于鉴辨古物。有《宗海集》。